

REPUBLIKA HRVATSKA

SPLITSKO-DALMATINSKA ŽUPANIJA

GRAD OMIŠ

**Gradsko vijeće**

Klasa: 021-05/17-01/04

Urbroj: 2155/01-01-20-35

Omiš, 23.2.2021.g

**Z A P I S N I K**

o radu 35. sjednice Gradskog vijeća Grada Omiša

održane 23. veljače 2021. godine u Omišu, Hotel Plaža

Započeto u 9.00 sati

Vrši se tonski zapis tijeka sjednice.

Zapisnik se sačinjava na temelju tonskog zapisa.

Voditeljica zapisnika: Ružica Jerčić

NAZOČNI ČLANOVI VIJEĆA:

1. Zvonko Močić, dr. med.
2. Sanja Ilić, prof.
3. Nikola Tijardović, bacc.fizio.
4. Simona Jurjević, dipl.uč.
5. Tonći Stanić
6. Lovrenka Kovačić Bućan, dipl.iur. (od t.2.)
7. Ivan Medić, dipl.ing.
8. Ana Generalić, prof.
9. Mijo Mimica, oec.
10. Jure Šaban Stanić, prof.
11. Tomislav Bartulović
12. Ivan Bogdanović. mag.edu.hist.et.phil.
13. Suzana Gojsalić, dipl.iur.
14. Denis Dujmović, ing.građ.
15. Tonći Kuvačić
16. Zdravka Šodan

NENAZOČNI ČLANOVI VIJEĆA

1. Josip Banović, dr.med.

OSTALI NAZOČNI:

1. Ivo Tomasović, dipl. oec., gradonačelnik
2. Rina Marušić, mag.med.bioch., zamjenica gradonačelnika
3. Ivan Bartulović, dipl.ing.
4. Lidija Pavković, dipl.iur., pročelnica ureda gradonačelnika
5. Stipe Žuljević Mikas, dipl.ing. pročelnik UO za KDS, UP i ZO
6. Đeki Stanić, pročelnik UO za gospodarstvo i društvene djelatnosti
7. Mate Sovulj, dipl.ing, upravitelj Vlastitog pogona
8. Katarina Pupačić, dipl .oec. stručna suradnica za gospodarstvo
9. Mateo Pezo, prof. savjetnik za sport

Neki vijećnici su tijekom sjednice napuštali prostoriju i vraćali se. Predsjedavatelj je kontinuirano skrbio o potrebnom kvorumu za nesmetano održavanje sjednice.

Predsjedavatelj je predložio dnevni red kao u dostavljenim materijalima te je nakon glasovanja utvrđeno da je jednoglasno sa 15 glasova ZA usvojen slijedeći

**dnevni red**

1. Usvajanje zapisnika o radu 34. sjednice Gradskog vijeća Grada Omiša
2. Vijećnički upiti
3. Prijedlog Izmjena i dopuna Statuta Grada Omiša
4. Prijedlog Izmjena i dopuna Poslovnika Gradskog vijeća Grada Omiša
5. Prijedlog Odluke o donošenju Procjene rizika od velikih nesreća za Grad Omiš
6. Prijedlog Programa javnih potreba u području socijalne skrbi Grada Omiša za 2021. godinu
7. Prijedlog Programa javnih potreba u sportu Grada Omiša za 2021. godinu
8. Prijedlog Odluke o davanju suglasnosti na tekst Ugovora o davanju na korištenje gradskog prostora (DVD-u Kučiće)
9. Prijedlog Odluke o donošenju Programa raspolaganja poljoprivrednim zemljištem u vlasništvu Republike Hrvatske za Grad Omiš
10. Prijedlog Odluke o izradi Izmjena i dopuna Prostornog plana uređenja Grada Omiša (VII)
11. Prijedlog Dopune Odluke o lokacijama za odlaganje viška iskopa koji predstavlja mineralnu sirovinu kod izvođenja radova izgradnje obilaznice Grada Omiša
12. Prijedlog Odluke o izmjeni i dopuni Odluke o nerazvrstanim cestama u Gradu Omišu
13. Izvješće o radu Vlastitog pogona Grada Omiša za 2020.

**Ad 1/**

USVAJANJE ZAPISNIKA O RADU 34. SJEDNICE GRADSKOG VIJEĆA GRADA OMIŠA

Na prijedlog teksta Zapisnika o radu 34. sjednice Gradskog vijeća Grada Omiša nije bilo primjedbi.

Predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA usvojen Zapisnik o radu 34. sjednice Gradskog vijeća Grada Omiša.

**Ad 2/**

VIJEĆNIČKI UPITI

**Mijo Mimica** – traži od gradonačelnika da izvijesti o obilaznici i trajektu.

Gradonačelnik – još uvijek nemamo nikakve službene informacije, opcija s trajektom se još uvijek razrađuje i ne znamo hoće li trajekt kao opcija uopće biti. Ako ne bude varijanta s trajektom ići će se na prijevoz brodicama i autobusima. Za sada je probiveno oko 400 m tunela od ukupnih 600m. Sada se dolazi do točke kada se više neće moći bušiti bez zatvaranja ceste (vjerojatno na oko 2-3 mjeseca), no još uvijek nemamo službene informacije od stane Hrvatskih cesta.

**Tonći Kuvačić** – na 33. sjednici postavio je pitanje vezano za bacanje otpada u Gatima na koje je dobio odgovor s kojim nije zadovoljan. Samo jednom počinitelju naloženo je da ukloni bačeno smeće, a on je u svojoj prijavi dostavio dokaze (račun, brojevi kartica. i sl.) o više osoba, stoga ga zanima zašto i ostali nisu kažnjeni, odnosno zašto im nije upućen prekršajni nalog?

Smeća ima nikada više, količina samo raste, pa ga zanima tko će i o čijem trošku taj otpad ukloniti i sanirati?

Smatra da bi na kritičnim mjestima ovaj problem učinkovito riješilo postavljanje kamera.

Gradonačelnik – to treba odraditi naša služba komunalnog redarstva, ovo je pravi put kako se treba raditi, odnosno da građani sudjeluju u otkrivanju počinitelja je komunalni redari ne mogu biti prisutni na svim mjestima 24 sata.

**Denis Dujmović** -na zamolbu gospodina Nediljka Tafre posjetio je gradilište Hrvatskih voda u ulici Tice II, naselje Stanići u kojoj se upravo vrše radovi sanacije, rekonstrukcije i dogradnje trapeznog ili bolje rečeno kvadratnog, djelomično otvorenog i zatvorenog bujičnog korita.

Ova problematika rekonstrukcije ima više otvorenih pitanja i negativnosti u smislu samog pristupa i međusobne usklađenosti sanacije u odnosu na život ovog djelomično izgrađenog i neizgrađenog građevinskog područja ili bolje rečeno života u ulici Tice II (proglašenoj nerazvrstanoj cesti u naselju Stanići).

Smatra da su Hrvatske vode i Grad Omiš trebali međusobno uskladiti radove sanacije, rekonstrukcije i dogradnje djelomično otvorenog i zatvorenog bujičnog korita u ulici Tice II na način da se u sklopu ovih radova uredi bujični tok, a isto tako i ulica Tice II na način da cijeli bujični tok i kanal bude zatvorenog tipa s revizionim oknima ili otvorima na određenom razmaku putem kojeg bi se sami bujični tok mogao po potrebi čistiti i održavati u situacijama većih nanosa ili pak začepljenja.

Takvim pristupom cijeli bujični tok bio bi sastavni dio ulice s pravom služnosti i komunikacije s okolnim građevinskim izgrađenim i neizgrađenim zemljištem bez iznimke.

Takvi pristup bio bi održiv za stanovnike ulice Tice II a ujedno i prihvatljiv za Grad Omiš koji bi na adekvatan način u potpunosti uredio jednu nerazvrstanu cestu, a i Hrvatskim vodama koje bi uredile bujični tok s istim učinkom i funkcionalnošću, rekao bi i s istim financijskim izdatkom (rashodom).

Obzirom da je ova bujica izabrana kao jedno od prioritetnih ulaganja na području Grada Omiša takav pristup nazvao bi odgovornim pristupom i racionalnim trošenjem sredstava kako vodne, tako i komunalne naknade u kojem bi svi bili zadovoljni.

Trenutnim pristupom dio vlasnika građevinskog ne izgrađenog zemljišta imao bi osiguran kolni pristup svojim parcelama (sada ga nemaju) i puno bi lakše, bez posebnih uvjeta ishodili pravo služnosti prolaza preko javnog vodnog dobra pri ishođenju akata za gradnju u budućnosti.

S druge pak strane bujica treba biti funkcionalna i služiti ljudima, a ne ljudi bujici. Ovo je primjer međusobne neusklađenosti projekata, a uređenje ulice trebalo bi biti sastavni dio ovih radova.

Drugi problem javlja se na području otvorenog kanala koji u ˝živoj˝ ulici ne bi trebao biti otvorenog tipa iz sigurnosnih razloga, a prije svega djece kojima je ova ulica ujedno i njihov životni prostor.

Stipe Žuljević Mikas – na spomenutom području postoji kanal Hrvatskih voda i nerazvrstana cesta koja je dijelom izgrađena na tom kanalu. Hrvatske vode imaju glavni projekt i građevinsku dozvolu prema kojoj su i išli u posao uređenja kanala.

Kanal je većim dijelom izgrađen kao otvoreni kanal, a na mjestima gdje su izgrađeni objekti predvidjeli su zatvoreni tip kanala uz prijelaze za te objekte.

Nije istina da ne postoji suradnja između Grada Omiša i Hrvatskih voda jer smo mi reagirali i na potvrdu glavnog projekta, a i u kasnijoj komunikaciji smo spriječili da se sruši dio te nerazvrstane ceste što je bila nakana Hrvatski voda.

Također smo u dijelu, gdje je u međuvremenu zatraženo pravo služnosti, postigli da Hrvatske vode i tu naprave zatvoreni tip kanala.

Gospodin kojega vijećnik Dujmović spominje tu ima neizgrađeno građevno zemljište i traži da mu Hrvatske vode sada, na sve njegove č.z. čiji je vlasnik, napravi prijelaze preko kanala tj.

da cjelokupni kanal izvedu kao zatvoreni. Taj zahtjev je upućen Hrvatskim vodama, no oni su ga odbili iz razloga što bi to bila prevelika intervencija u građevinsku dozvolu. U odgovoru također stoji da kada stranka bude podnijela zahtjev za izdavanje građevinske dozvole, tada će zatražiti i pravo služnosti preko potoka.

Vijećnik **Denis Dujmović** dostavio je vijećničke upite u pisanom obliku kako slijedi:

**PITANJA ZA VODOVOD D.O.O. OMIŠ**

Na 2. sjednici gradskog Vijeća grada Omiša od 18.7.2017. donijeta je smo Odluka o izmjeni Odluke o visini naknade za razvoj koja je s iznosa 1,60 kn podignuta na 2,60 kn

Prema obrazloženju povećanje naknade za razvoj koristilo bi se prvenstveno za praćenje nove investicije u razvoj vodoopskrbe za naselja uz srednji tok rijeke Cetine ali i u pripreme za nastavak izgradnje kanalizacije naselja Omiš i manje dogradnje postojećih vodoopskrbnih mreža u naseljima koja pripadaju Gradu Omišu.

U kojoj je fazi dovršenost investicije vodoopskrbe za naselja uz srednji tok rijeke Cetine, kada je planiran dovršetak ovog projekta, koji dijelovi još nisu priključeni na vodoopskrbnu mrežu, postoje li nekakve prepreke i tehničke poteškoće u cjelovitosti izvršenja ovog projekta ?

Je li naknadu za razvoj planirate mijenjati i ima li za to potrebe?

a) U kojoj je fazi razvoj projektne dokumentacije po dijelovima ovog koncepcijskog rješenja ?

Traži da mu se u nekom obliku (najbolje digitalnom) dostavi navedeno koncepcijsko

rješenje.

Što je isplativo, a što ne kako i stoji u odgovoru gradonačelnika Tomasovića vijećnici

Gojsalić ?

U kojoj se fazi razvio projekt po dijelovima ovog koncepcijskog rješenja i koja je realna

slika, odnosno kada bi se ozbiljnije moglo pristupiti razvoju jedne od budućih aglomeracija,

odnosno dijelova koncepcijskog rješenja koje bi grubo narodnim jezikom nazvao **kanalizacija**

**u selima** ?

PRAVNI STATUS PUTOVA U NOVOM NASELJU

Na 26. sjednici 25.02.2020. i 31. sjednici 1.9.2020. postavio je dodatno pitanje gos. Ljubičiću po uskrati odgovora, no na isto nije dobio odgovor….

Vijećnica **Zdravka Šodan** dostavila je vijećnički upit (u ime stanara ul. Fra S.Vrlića 10 kako slijedi: traži pisani odgovor

Stanari nisu zadovoljni odgovorom komunalnog odjela kojega su dobili dana 22.12.2020. pa ponovno pitaju:

1. Parcela na z.k.č.z. 629/6 se nikada nije čistila od strane Peovice nego su se samo povremeno kidale grane koje su stršile tako da bi kamioni mogli proći. Iz tog šipražja iskaču zmije, a stiropor izolacija zgrada bi se istopila u slučaju požara. Stanari nemaju ni vatrogasne stepenice ni hidrante pa pitaju tko bi u slučaju nesreće platio gubitke i štetu?

U tim zgradama živi preko 100 obitelji.

**Ad 3/**

PRIJEDLOG IZMJENA I DOPUNA STATUTA GRADA OMIŠA

Odbor za statut i poslovnik utvrdio je prijedlog Izmjena i dopuna Statuta Grada Omiša, te predložio Gradskom vijeću njegovo donošenje.

Pisani materijal uz ovu točku dostavljen je svim članovima vijeća.

Lidija Pavković, pročelnica ureda gradonačelnika izvijestila je u ovom predmetu

U otvorenoj raspravi sudjelovali su:

**Mijo Mimica** – u čl.3. stavak 4 umjesto „do kuće Rajka Opačka“ treba staviti katastarsku česticu zemlje na kojoj se ta kuća nalazi jer uvijek može doći do promjene vlasnika objekta, pa smatra da bi primjerenije bilo da stoji broj čestice zemlje.

Predlagatelj je prihvatio prijedlog vijećnika Mimice.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 16 glasova ZA donijete

**IZMJENE I DOPUNE STATUTA GRADA OMIŠA**

sa tekstom kao uz prilogu ovog zapisnika oznake KLASA:012-03/21-01-01/01, URBROJ:

2155/01-01-21-2.

**Ad 4/**

PRIJEDLOG IZMJENA I DOPUNA POSLOVNIKA GRADSKOG VIJEĆA GRADA OMIŠ

Odbor za statut i Poslovnik utvrdio je prijedlog Izmjena i dopuna Poslovnika Gradskog vijeća Grada Omiša, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Lidija Pavković, pročelnica ureda gradonačelnika izvijestila je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da su jednoglasno sa 16 glasova ZA donijete

**IZMJENE I DOPUNE POSLOVNIKA GRADSKOG VIJEĆA GRADA OMIŠA**

sa tekstom kao u prilogu ovog zapisnika oznake KLASA:021-05/21-01/02, URBROJ:2155/01-01-21-2.

**Ad 5/**

PRIJEDLOG ODLUKE O DONOŠENJU PROCJENE RIZIKA OD VELIKIH NESREĆA ZA GRAD OMIŠ

Gradonačelnik je dostavio Prijedlog Odluke o donošenju Procjene rizika od velikih nesreća za Grad Omiš, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Đeki Stanić, pročelnik UO za gospodarstvo i društvene djelatnosti izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 14 glasova ZA donijeta

**O D L U K A**

**o donošenju Procjene rizika od velikih nesreća za Grad Omiš**

sa tekstom kao u prilogu ovog zapisnika oznake KLASA:810-01/20-01/10, URBROJ: 2155/01/01-21-5.

**Ad 6/**

PRIJEDLOG PROGRAMA JAVNIH POTREBA U PODRUČJU

SOCIJALNE SKRBI GRADA OMIŠA ZA 2021. GODINU

Gradonačelnik je dostavio prijedlog Programa javnih potreba u području socijalne skrbi Grada Omiša za 2021. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Katarina Pupačić, stručna suradnica za gospodarstvo, izvijestila je u ovom predmetu.

U otvorenoj raspravi sudjelovali su:

**Zvonko Močić** –zna da su odavno naručene table „Grad Omiš prijatelj djece“ no ne zna zašto nisu postavljene?

Traži da se pod hitno učini ono što treba da se iste postave na ulazu i izlazu iz Grada jer to naša djeca i naš grad zaslužuju.

Katarina Pupačić – već dvije godine imamo te table, trebamo suglasnost Hrvatskih cesta za njihovo postavljanje.

**Tomislav Bartulović** -Udruga veterana dragovoljaca SDŽ – ogranak Omiš – zakasnili su na natječaj za sredstva jer su osnovani iza natječaja – može li se izaći u susret i odobriti sredstva za ovu godinu da bi mogli pokriti troškove odlaska u Dubrovnik u 5. mjesecu?

Katarina Pupačić – Udruga koja se nije prijavila na natječaj ima pravo jednom godišnje dobiti iznos do 5.000,00 kuna, a o tome će odlučiti Povjerenstvo.

**Mijo Mimica** – pozdravlja odluku gradonačelnika da se umirovljenicima dodjeli 400.000,00 kuna za uskrsnice, prošle godine im nije davao ni božićnice ni uskrsnice, ipak se bliže izbori…

Gradonačelnik – zbog pandemije je prošle godine bio lošiji financijski rezultat pa stoga nismo isplatili božićnice umirovljenicima, a budući da očekujemo da će ova godina biti bolja planirali smo uskrsnice, bez obzira na to što su u 5. mjesecu izbori.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 14 glasova ZA donijet

**P R O G R A M**

**javnih potreba u području socijalne skrbi Grada Omiša za 2021. godinu**

sa tekstom kao u prilogu ovog zapisnika oznake KLASA:550-01/21-01/19, URBROJ:2155/01-01-21-02.

**Ad 7/**

PRIJEDLOG PROGRAMA JAVNIH POTREBA U SPORTU GRADA OMIŠA ZA 2021. GODINU

Gradonačelnik je dostavio prijedlog Programa javnih potreba u sportu Grada Omiša za 2021. godinu, te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Mateo Pezo, savjetnik za sport izvijestila je u ovom predmetu.

U otvorenoj raspravi sudjelovali su:

**Mijo Mimica** – dobro je što se nastojalo da se iznosi klubovima ne smanjuju, posebno je trebalo pohvaliti MNK Olmisum koji je napravio sportsko čudo posljednjih nekoliko godina.

To je vrlo značajno za promociju grada i ako se može trebalo bi im dati i više od ovih predviđenih 100.000,00 kuna.

Zasmetala ga je situacija kada je bio košarkaški kup, utakmica Split Zadar u Omišu, jer smatra da se medijski to nije dovoljno popratilo i napisalo nešto pohvalno o gradu i našoj sportskoj dvorani.

Svi sudionici su bili prezadovoljni organizacijom, dvoranom, no na medijskoj prezentaciji bi trebalo malo više poraditi.

Gradonačelnik – tijekom poluvremena utakmice je voditelj TV prijenosa pohvalio grad, infrastrukturu u gradu kao i sportsku dvoranu.

Nama je važno da nam stalno dolaze klubovi i savezi za korištenje dvorane što dokazuje kvalitetu organizacije i sportske dvorane.

Agencije koje organiziraju ta sportska događanja su prepoznala Omiš kao mjesto gdje mogu dobiti kompletnu kvalitetnu uslugu, od dvorane, do gostoljubivosti, susretljivosti i sve ostalo što im je potrebno.

**Mijo Mimica** – gospodin Mateo Pezo je u dvorani ostavio jako puno svog vremena i 100% je u tome te da nije bilo njega bilo bi puno više problema.

On daje cijeloga sebe, već godinama i zaista želi pohvaliti njegov rad i angažman u području sporta Grada Omiša.

**Denis Dujmović** – je li moguće postavljanje javne rasvjete na nogometnom igralištu u Čišlima (a radi razvoja škole nogometa)? Zna da igralište nije u vlasništvu Grada, no koje su mogućnosti da se to napravi?

Gradonačelnik – ravnatelj škole, ili Županija trebaju nama poslati pisanu inicijativu za to,

pa ćemo pokušati riješiti.

Mateo Pezo – nedavno smo dva igrališta osvijetlili, u Blatu n/C i u Kučićima. Igralište u Čišlima nije u vlasništvu Grada Omiša i svakako trebamo suglasnost škole, no nikada nije bio problem da mi to napravimo, uvijek smo po tom pitanju dobro surađivali sa Županijom kao osnivačem škola.

**Denis Dujmović** – prostor na Punti je pretežno prazan, tko ima ingerenciju da bi se taj prostor mogao iznajmiti ili koristiti, postaviti mreža, upaliti reflektor…?

Mateo Pezo – sudbina sportske Udruge mali nogomet je takva iz razloga što su aktivnosti malog nogometa uglavnom prešle u sportsku dvoranu Ribnjak gdje su puno povoljniji uvjeti za treniranje. Početkom proljeća oni održe svoju Skupštinu, no posljednje dvije godine nisu iskazali interes za organizaciju te dvije lige. Grad bez naknade daje vanjske i svlačionske prostore Udruzi na raspolaganje kao i troškove struje i vode.

Javni prostor na Punti može svatko koristiti. Klubovima smo dali ključeve da mogu koristiti reflektore, no sada smo u Blatu n/C uveli jedan novi sustav locomodula koji će osigurati paljenje i gašenje reflektora, pa ćemo to pokušati implementirati i na Punti.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijet

**P R O G R A M**

**javnih potreba u sportu Grada Omiša za 2021. godinu**

sa tekstom kao u prilogu ovog zapisnika oznake KLASA:620-01/21-01/05, URBROJ:2155/01-02-21-01.

**Ad 8/**

PRIJEDLOG ODLUKE

O DAVANJU SUGLASNOSTI NA TEKST UGOVORA

O DAVANJU NA KORIŠTENJE GRADSKOG PROSTORA (DVD-u KUČIĆE)

Gradonačelnik je dostavio prijedlog Odluke o davanju suglasnosti na tekst ugovora o davanju na korištenje gradskog prostora (DVD-u Kučiće), te predložio Gradskom vijeću njegovo donošenje.

Pisani materijal uz ovu točku dostavljen je svim članovima Vijeća.

Ivo Tomasović, gradonačelnik, izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o davanju suglasnosti na tekst ugovora**

**o davanju na korištenje gradskog prostora DVD-u Kučiće**

sa tekstom kao u prilogu ovog zapisnika oznake KLASA:372-01/20-01/24, URBROJ:2155/01-01-21-6.

**Ad 9/**

PRIJEDLOG ODLUKE O DONOŠENJU PROGRAMA RASPOLAGANJA

POLJOPRIVREDNIM ZEMLJIŠTEM U VLASNIŠTVU RH ZA GRAD OMIŠ

Gradonačelnik je dostavio prijedlog Odluke o donošenju Programa raspolaganja poljoprivrednim zemljištem u vlasništvu RH za Grad Omiš, te predložio njegovo donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Tomislav Bartulović –** u Šestanovcu gdje neki ljudi dobili koncesije za ispašu stoke, no kako nemaju mogućnosti plaćati pastire, kompletno područje su ogradili sa „električnim pastirima“. Međutim, unutar toga ograđenog područja nalazi se i jako puno privatnih parcela, putova i tu nastaju problemi.

Ukoliko kod nas dođe do sličnih rješenja, potrebno je to raditi u suradnji s mjesnim odborima da bi se izbjegli problemi oko privatnih zemljišta, odnosno da se svima omogući pristup.

**Denis Dujmović** – daje li RH poljoprivredne površine svima koji žele to koristiti na određeno vrijeme, i gdje se može naći popis tog zemljišta u vlasništvu RH?

Stipe Žuljević Mikas – popis se nalazi u materijalima, odnosno u Programu su navedene sve čestice zemlje koje RH daje u zakup. Ukoliko netko bude zainteresiran za neku č.z. koja nije u ovom Programu, onda će se ići u dopunu Programa raspolaganja poljoprivrednim zemljištem.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o donošenju Programa raspolaganja poljoprivrednim zemljištem**

**u vlasništvu RH za Grad Omiš**

sa tekstom kao u prilogu ovog zapisnika oznake KLASA:932-01/20-10/02, URBROJ:2155/01-01-21-4.

**Ad 10/**

PRIJEDLOG ODLUKE O IZRADI

IZMJENA I DOPUNA PROSORNOG PLANA UREĐENJA GRADA OMIŠA (VII)

Gradonačelnik je dostavio prijedlog Odluke o izradi izmjena i dopuna Prostornog plana uređenja Grada Omiša (VII), te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Mijo Mimica** – hoće li ljudi trebati ponovno davati primjedbe i prijedloge ili će biti obrađene one koje su davali posljednje dvije godine?

Bilo bi dobro u tisak staviti obavijest o ovoj Odluci.

Stipe Žuljević Mikas – sve primjedbe koje su zaprimljene biti će obrađene, odnosno strankama će biti pisano odgovoreno ili im je već odgovoreno, nema potrebe za ponavljanjem.

**Denis Dujmović** – kada se otprilike planiraju donijeti (usvojiti) Izmjene i dopune prostornog plana Grada Omiša (VII) ?

Gdje se može vidjeti popis svih pristiglih zahtjeva , odnosno primjedbi na Plan?

Stipe Žuljević Mikas – ukoliko bude povoljna epidemiološka situacija Javna rasprava bi se trebala održati tijekom ljeta, a nakon toga bi se moglo završiti sa izradom Prostornog plana.

Sve primjedbe koje pristignu se obrade i strankama se odgovori.

Gradonačelnik - stručni izrađivač plana napravi popis svih pristiglih primjedbi, odnosno Izvješće o primjedbama.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o izradi izmjena i dopuna Prostornog plana uređenja Grada Omiša (VII)**

sa tekstom kao u prilogu ovog zapisnika oznake KLASA:350-01/21-01/02, URBROJ:2155/01-01-21-3.

**Ad 11/**

PRIJEDLOG DOPUNE ODLUKE

O LOKACIJAMA ZA ODLAGANJE VIŠKA ISKOPA KOJI PREDSTAVLJA MINERALNU

SIROVINU KOD IZVOĐENJA RADOVA IZGRADNJE OBILAZNICE GRADA OMIŠA

Gradonačelnik je dostavio prijedlog Odluke o lokacijama za odlaganje viška iskopa koji predstavlja mineralnu sirovinu kod izvođenja radova izgradnje obilaznice Grada Omiša, te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**D O P U N A O D L U K E**

**o lokacijama za odlaganje viška iskopa koji predstavljaju mineralnu sirovinu**

**kod izvođenja radova izgradnje obilaznice Grada Omiša**

sa tekstom kao u prilogu ovog zapisnika oznake KLASA:310-17/19-01/01, URBROJ:2155-01/01-21-12.

**Ad 12/**

PRIJEDLOG ODLUKE

O IZMJENI I DOPUNI ODLUKE O NERAZVRSTANIM CESTAMA U GRADU OMIŠU

Gradonačelnik je dostavio prijedlog Odluke o izmjeni i dopuni Odluke o nerazvrstanim cestama u Gradu Omišu te predložio Gradskom vijeću njezino donošenje.

Pisani materijal uz ovu točku dostavljen je svim članovima Vijeća.

Stipe Žuljević Mikas, pročelnik komunalnog odjela izvijestio je u ovom predmetu.

U otvorenoj raspravi sudjelovali su:

**Denis Dujmović** – ovo je dobar primjer kako mjesni odbori trebaju sudjelovati oko pitanja nerazvrstanih cesta, pa tako bi trebao svaki mjesni odbor postupiti.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijeta

**O D L U K A**

**o izmjeni i dopuni odluke o nerazvrstanim cestama u Gradu Omišu**

sa tekstom kao u prilogu ovog zapisnika oznake KLASA:340-01/15-01/17, URBROJ:2155/1-05-02/3-21-45.

**Ad 13/**

IZVJEŠĆE O RADU VLASTITOG POGONA GRADA OMIŠA ZA 2020.G.

Gradonačelnik je dostavio Izvješće o radu Vlastitog pogona za 2020.g te predložio Gradskom vijeću njegovo prihvaćanje.

Pisani materijal uz ovu točku dostavljen je svim članovima Vijeća.

Mate Sovulj, upravitelj Vlastitog pogona izvijestio je u ovom predmetu.

U otvorenoj raspravi nitko nije sudjelovao.

Nakon zaključenja rasprave predsjedavatelj je prijedlog dao na glasovanje potom je utvrđeno da je jednoglasno sa 15 glasova ZA donijet

**Z A K LJ U Č A K**

**po Izvješću o radu Vlastitog pogona**

sa tekstom kao u prilogu ovog zapisnika oznake KLASA:363-01/21-01/42, URBROJ2155/01-01-21-3.

Završeno u 10.50 sati

VODITELJICA ZAPISNIKA PREDSJEDNIK GRADSKOG VIJEĆA

Ružica Jerčić Zvonko Močić, dr.med.